Kriteriji 

za javne potrebe u kulturi Grada Zadra

Od interesa za Grad Zadar smatrat će se programi/projekti koji kulturu Grada Zadra uzdižu na lokalnoj razini, stavljaju ju u nacionalni i europski kontekst, promiču interkulturalni dijalog, razvoj civilnog društva; koji su stručno utemeljeni, visoke razine kvalitete, ekonomični, profilirani u odnosu na osnovne djelatnosti organizatora te oni programi/projekti koji se odvijaju kontinuirano.
Kriteriji za vrednovanje programa su mjerila prema kojima nadležno kulturno vijeće, kao savjetodavno tijelo, te nadležno povjerenstvo razmatra, stručno vrednuje, ocjenjuje i predlaže programe/projekte za (su)financiranje. 

Sukladno djelatnostima i područjima kulture navedenima u članku 4. Zakona o kulturnim vijećima i financiranju javnih potreba u kulturi („Narodne novine“, broj 83/22) te Planu razvoja kulture Grada Zadra 2019.-2026.; u svrhu unaprjeđenja, poticanja i promicanja profesionalnog kulturnog i umjetničkog stvaralaštva i kulturnog amaterizma, utvrđuju se sljedeća područja javnih potreba u kulturi Grada Zadra:

· Knjiga i nakladništvo 

· Dramska i plesna umjetnost

· Glazbena i glazbeno-scenska umjetnost

· Vizualne umjetnosti

· Audiovizualna djelatnost

· Međunarodna kulturna suradnja

· Kulturno-umjetnički amaterizam 

· Interdisciplinarne i nove umjetničke i kulturne prakse

· Zaštita, obnova i očuvanje kulturne baštine.

Za prethodno navedena područja javnih potreba u kulturi Grada Zadra utvrđuju se:

· temeljni kriteriji 

· programi i djelatnosti koji su od značaja za Zadar – za unaprjeđenje kulture, poticanje i promicanje umjetničkog stvaralaštva te kulturne raznolikosti.

Temeljni kriteriji u pravilu iskazuju vrijednosti koje trebaju ispunjavati predloženi programi u svim područjima kulture. Pri vrednovanju podnesenih prijedloga programa, primjenjivat će se sljedeći temeljni kriteriji:

· kvaliteta i razrađenost programa

· važnost programa za razvoj i očuvanje kulturne baštine i kulturnog identiteta grada Zadra

· promicanje programa za djecu i mlade

· kontinuiranost i održivost programa

· promicanje kulture na lokalnoj, nacionalnoj i međunarodnoj razini 

· inovativnost u programskom sadržaju te pristupu i provedbi programa

· opći interes za kulturni razvitak, kao i posebni interesi – sukladno potrebama lokalne zajednice i Plana razvoja kulture Grada Zadra 2019.-2026.

· stručnost i profesionalno iskustvo nositelja programa / stručnost i kompetentnost prijavitelja

· suradnja na lokalnoj, nacionalnoj i međunarodnoj razini

· rad s publikom

· rad sa specifičnim i ranjivim skupinama i korisnicima (djeca, mladi, osobe s posebnim potrebama, umirovljenici i sl.)

· sudjelovanje u programu osoba s invaliditetom te prilagođenost programa osobama s invaliditetom

· iskazana financijska potpora iz drugih izvora – podrška jedinica lokalne i područne (regionalne) samouprave u ostvarivanju programa; podrška međunarodnih vladinih i nevladinih organizacija u ostvarivanju programa

· ekonomičnost i razrađenost troškovnika

· medijska vidljivost.

Programi i djelatnosti od značaja za Zadar – za unaprjeđenje kulture, poticanje i promicanje umjetničkog stvaralaštva te kulturne raznolikosti, unutar prethodno navedenih područja u kulturi Grada Zadra, jesu:

1. Knjiga i nakladništvo 

· knjižnične djelatnosti
· književne manifestacije od važnosti za grad Zadar
· znanstveno-stručni skupovi
· beletristika i publikacije od važnosti za grad Zadar i širu zajednicu
· objavljivanje monografija i zbornika visoke umjetničke i znanstvene vrijednosti
· tiskanje kulturno-znanstvenih časopisa uz jamstvo nakladnika o objavi najmanje jednog broja na godišnjoj razini
· književni i znanstveno stručni prijevodi
· dijalektalna književnost
2. Dramska i plesna umjetnost

· programi dramskih i plesnih udruga; dramske predstave i predstave plesnih skupina 

· suvremeni kazališni i plesni programi te performanse s naglaskom na suvremenim temama i fenomenima 

· dramski i plesni programi od iznimne umjetničke važnosti za grad Zadar i očuvanje njegove baštine 

· potpore za natjecanja, smotre, domaća gostovanja, revije i festivale koji djeluju na afirmaciji zadarske izvedbene scene

· kontinuirani programi navedenih umjetnosti, domaća i međunarodna gostovanja  

· dramski i plesni projekti i radionice s mladima 

· programi/projekti u mediju kazališta, plesa ili performansa koji djeluju na području edukacije, izobrazbe novih kadrova i rada s ciljanim skupinama: mladi, stariji, manjine, posebne skupine

3. Glazbena i glazbeno-scenska umjetnost

· programi glazbenih udruga, društava, ansambala, umjetničkih organizacija

· programi glazbenih festivala, koncerata, manifestacija, natjecanja, smotri

· domaća i međunarodna gostovanja

· glazbeno-scensko nakladništvo (notno, diskografsko, publicističko)

· glazbeni majstorski seminari, glazbeni projekti koji uključuju rad s mladima

· programi ostalih glazbenih sadržaja

4. Vizualne umjetnosti

· muzejsko-galerijske djelatnosti (privremene izložbe; koncepcija i izvedba stalnog postava, dopune i osuvremenjivanje postojećih stalnih postava; pedagoško-andragoške djelatnosti) 

· likovne djelatnosti (produkcija i diseminacija likovnih medija: slikarstvo, skulptura, video umjetnost, fotografija) 

· izložbe (tematsko-kritičke, formalno-informativne, retrospektivne)

· edukativni programi (radionice, likovne kolonije, organizacija rezidencija)

5. Audiovizualna djelatnost

· poticanje razvoja scenarija i razvoja projekata filmova od važnosti za grad Zadar 

· programi poticanja proizvodnje filmova (kratkometražni, srednjometražni igrani i dokumentarni filmovi, animirani filmovi, eksperimentalni filmovi), radionice audiovizualnog stvaralaštva 

· programi prikazivanja audiovizualnih djela (filmski festivali i druge audiovizualne manifestacije, razvoj audiovizualne kulture, proučavanje i kritičko vrednovanje audiovizualnih djelatnosti/umjetnosti i sl.) 

· digitalizacija kulturnih sadržaja

· zaštita zadarske audiovizualne baštine i stvaranje baze audiovizualnih podataka Zadra

6. Međunarodna kulturna suradnja

· programi međunarodne suradnje od važnosti za grad Zadar

· značajni međunarodni i inovativni programi koji prezentiraju umjetnost, baštinu i kulturu Zadra

· programi promicanja zadarske i hrvatske kulture u inozemstvu, uključenost u međunarodnu kulturnu suradnju i međunarodna gostovanja

· programi razmjene i gostovanja između udruga, pojedinaca i institucija koji promiču kulturu Zadra

· organizacija i sudjelovanje u međunarodnim stručno-znanstvenim manifestacijama s ciljem promicanja kulturne baštine grada Zadra (radionice, seminari, javna predavanja, okrugli stolovi, konferencije, kongresi)

7. Kulturno-umjetnički amaterizam

· programi različitih kulturno-umjetničkih djelatnosti (npr. programi organizacija, udruga, društava, pojedinaca)

· programi u kojima se njeguje tradicijska kultura i običaji te čuva zavičajna baština

· međugradska i međužupanijska suradnja

· gostovanja i smotre

8. Interdisciplinarne i nove umjetničke i kulturne prakse

8.1. Nova kultura 
· interdisciplinarni programi raznorodne kulturne djelatnosti u svojim suvremenim oblicima/izražajima, uz inovativne pristupe i korištenje novih medija i tehnologija

· programi koji uključuju inovativne pristupe suvremenim društvenim temama poput ekologije, digitalne participacije i urbanih fenomena

· programi cjelogodišnjih aktivnosti kulturnih klubova i klubova mladih, kulturnih centara i organizacija u kojima se provode kulturne, edukativne i kreativne aktivnosti, aktivnosti informacijskih i/ili resursnih centara, platformi i mreža za razvoj mladih umjetnika, kustosa, programskih voditelja i dr.

· festivali, smotre, konferencije, simpoziji te suradnički programi koji uključuju inovativne i nove formate suvremenog umjetničkog izraza, interakciju umjetnosti, tehnologije i kulturne produkcije koja doprinosi unaprjeđenju područja inovativnih umjetničkih i kulturnih praksi

· programi kreativnih industrija; programi iz područja dizajna i arhitekture

· program kulture mladih i novih medijskih kultura

· razvoj medijskih platformi usmjerenih na promociju kulture 

· radionice, predavanja, rad s publikom na području novih medija

8.2. Kritička evaluacija programa u kulturi i razvoj refleksije
· program razvoja stručne kritike 

· sadržajno i kvalitativno praćenje programa javnih potreba u kulturi od strane stručnih osoba

· stručna i transparentna, javno dostupna evaluacija (su)financiranih programa javnih potreba u kulturi – u svrhu osiguravanja kvalitete

· javno dostupna evaluacija u obliku rubrika, posebnih stranica, članaka i slično

8.3. Medijska kultura i digitalna sigurnost
· edukativni programi medijskog opismenjavanja i obrazovanja (razgovora, radionica, tribina, debata i drugih edukativnih formata za različite dobne skupine)

· edukacija o dezinformacijama kao jednim od najvećih izazova demokracije; osvješćivanje činjenice kako dezinformacijske kampanje imaju za cilj proizvesti nepovjerenje u tradicionalne izvore vijesti i informacija; prepoznavanje sofisticiranih oblika manipulacija 

· učenje o sigurnosti na internetu – zaštita osobnih podataka u digitalnom prostoru; zaštita od cyberbullynga (internetskog nasilja); zaštita od neželjenog sadržaja i prevara; educiranje i informiranje roditelja, djece, mladih, učitelja, voditelja…

· obrazovati o odnosu medija i djece i mladih – sprječavanje negativnih učinaka razvojem medijske pismenosti; učenje djece i mladih o tome kako kritički analizirati i razumjeti informacije iz različitih medija i kanala; poticati odgovorno korištenje medija i digitalnog prostora; razvijanje svijesti o posljedicama dijeljenja sadržaja u digitalnom prostoru i medijima; podržati emocionalni i socijalni razvoj tih dobnih skupina; razvijanje empatije i međusobnog razumijevanja; promicanje tolerancije i međusobnog razumijevanja, poštovanja i nenasilja te uvažavanje različitosti; učenje o tome kako prepoznati i spriječiti izloženost nasilnim, lažnim i/ili neprimjerenim sadržajima i kontaktima

· praćenje društvene odgovornosti medija, razvoj kulture i umjetnosti kroz medije – medijska kultura, interaktivni mediji

· nasilje u medijima, socijalna djelatnost i zaštita zdravlja (prevencija nasilja, prevencija i suzbijanje ovisnosti, organiziranje slobodnih aktivnosti) kroz različite aktivnosti kao što su razgovori, analize, debate, istraživanja, radionice, izradu vlastitih medijskih sadržaja – naučiti uočavati i razlikovati prihvatljivo i neprihvatljivo ponašanje u trenutcima izloženosti fizičkoj, verbalnoj ili psihološkoj agresiji putem TV-a, interneta, filmova, videoigara, društvenih mreža i drugih oblika medija (prikazi borbi, ratova, ubojstava, zlostavljanja, govora mržnje, vrijeđanja, omalovažavanja, ismijavanja kao zabavnog i prihvatljivog oblika ponašanja); spoznaja o dugotrajnim posljedicama takvih oblika ponašanja na pojedinca, osobu (razvoj i stvaranje njegovih osjećaja, stavova, razmišljanja i ponašanja)

· poticanje evaluacije utjecaja medijskih sadržaja na ponašanje djece i mladih, s fokusom na razvoj otpornosti na manipulaciju i stereotipe

· edukacija o uočavanju stereotipa u medijima (debate, razgovori, analize medijskih sadržaja i društvenih ponašanja itd.) – prepoznavanje pojednostavljenih i često netočnih predodžbi o određenim skupinama ljudi (npr.: spol – žene prikazane isključivo kao emocionalna bića, muškarci kao snažni i bez emocija; dob – stariji prikazani kao nemoćni; nacionalnost ili rasa – pojedini narodi prikazani kao nasilni ili siromašni; naslijeđene predrasude – izgrađene na osnovi zanimanja, stila odijevanja ili izgleda i sl.); sprječavanje diskriminacije; poticanje na kritičko promišljanje i racionalno prosuđivanje

9. Zaštita, obnova i očuvanje kulturne baštine

· programi izrade dokumentacije (konzervatorski elaborat sa smjernicama za obnovu i prezentaciju kulturnog dobra, arhitektonski snimak postojećeg stanja i idejni, glavni i izvedbeni projekt) koja prethodi konzervatorsko-restauratorskim zahvatima

· programi zaštite i očuvanja kulturnih dobara za koje je pripremljena projektna dokumentacija za izvođenje radova 

· programi s visokim stupnjem fizičke ugroženosti kulturnog dobra (osobito hitne intervencije)

· programi nastavka radova koji su u završnoj fazi, neovisno o stupnju ugroženosti, i programi koji su se u prethodnom razdoblju uspješno izvršavali 

· programi potpore digitalizaciji i vizualizaciji spomenika kulture u gradu Zadru

· programi terenskih i drugih vrsta istraživanja (arheološka iskopavanja, pregledi terena, nedestruktivne metode, etnološka /etnografska, arhivska istraživanja itd.) 

· muzeološka djelatnost (prikupljanje, obrada, inventarizacija i digitalizacija muzejske građe)

· programi zaštite muzejske građe (preventivna i kurativna zaštita)

· otkup vrijednih muzejskih predmeta 

· programi očuvanja, poticanja, afirmiranja i promicanja nematerijalne kulturne baštine

· organizacija i sudjelovanje u stručno-znanstvenim manifestacijama vezanima za kulturnu baštinu grada Zadra (radionice, seminari, javna predavanja, okrugli stolovi, konferencije, kongresi).

Temeljem članka 36. Statuta Grada Zadra („Glasnik Grada Zadra“, broj 9/09, 28/10, 3/13, 9/14, 2/15 – pročišćeni tekst, 3/18, 7/18 – pročišćeni tekst, 15/19, 2/20, 3/21 i 14/23 – pročišćeni tekst) te članka 20. i 21. Pravilnika o financiranju javnih potreba sredstvima proračuna Grada Zadra („Glasnik Grada Zadra“, broj 10/22), Gradonačelnik Grada Zadra, dana ___2025. godine,  d o n o s i
O D L U K U

o utvrđivanju Javnog poziva 

za predlaganje programa javnih potreba u kulturi 

Grada Zadra za 2026. godinu

Članak 1.

Donosi se Odluka o utvrđivanju Javnog poziva za predlaganje programa javnih potreba u kulturi Grada Zadra za 2026. godinu.
Članak 2.
Utvrđuje se dokumentacija za provedbu Javnog poziva za predlaganje programa javnih potreba u kulturi Grada Zadra za 2026. godinu i njezin sadržaj (prema tekstu u privitku ove Odluke):
a) Obvezna natječajna dokumentacija

1. tekst natječaja

2. upute za prijavitelje

3. obrasci za prijavu programa ili projekta: 

3.1. obrazac opisa programa ili projekta

3.2. obrazac proračuna programa ili projekta - Troškovnik
4. popis priloga koji se prilažu prijavi

5. obrazac za ocjenu kvalitete/vrijednosti programa ili projekta

6. obrazac izjave o nepostojanju dvostrukog financiranja

7. obrazac ugovora o financiranju programa ili projekta

8. obrasce za izvještavanje: 

8.1. obrazac opisnog izvješća provedbe programa ili projekta

8.2. obrazac financijskog izvješća provedbe programa ili projekta

9. Životopis voditelja/ice prijavljenog programa/projekta
10.  Izjava o partnerstvu (ukoliko je primjenjivo).
b) Popis priloga iz ove točke stavak a) alineja 4. ove Odluke, koji se prilažu prijavi:

· Izvadak iz odgovarajućeg registra (može i ispis elektroničke stranice)

· Izjava o točnosti i istinitosti podataka

· Dokument za verifikaciju e-prijave.
I. A za sljedeća programska područja, prilikom prijave, uz prethodno navedenu dokumentaciju, dostaviti i:
· Za Knjigu i nakladništvo:

· uzorak rukopisa opsega pola arka – za djela dijalektalne književnosti uzorak rukopisa mora biti akcentuiran
· dvije stručne i vlastoručno potpisane recenzije za umjetničko/književno djelo – isključivo na propisanom obrascu
· dvije stručne i vlastoručno potpisane recenzije za znanstvenu monografiju – isključivo na propisanom obrascu
· za časopis - podaci o časopisu (autoru, priređivaču, prevoditelju, uredniku i uredničkom vijeću).
· Za Audiovizualnu djelatnost:

· operativni plan projekta

· ispunjeni kvalifikacijski test (ukoliko je primjenjivo)

· dovršeni scenarij/sinopsis (ukoliko je primjenjivo)

· sinopsis - do jedne kartice teksta (ukoliko je primjenjivo)

· redateljska koncepcija (ukoliko je primjenjivo)

· druge potrebne dokaze i dokumentaciju koja potkrjepljuje prijavu.

· Za Interdisciplinarne i nove umjetničke i kulturne prakse, odnosno za unaprjeđenje Kritičke evaluacije programa u kulturi i razvoj refleksije:
8.2. Kritička evaluacija programa u kulturi i razvoj refleksije

· biografiju stručne osobe / novinara kojega se predlaže kao autora stručnih kritika i izvještaja

· operativni plan aktivnosti kritičkog praćenja određenog kulturno umjetničkog područja 

· potvrdu o završenom preddiplomskom i diplomskom sveučilišnom ili stručnom studiju novinarstva ili studija kompatibilnog sljedećim kulturnim područjima: glazba, kazalište, ples, likovne umjetnosti, film, književnost, baština

· Za Zaštitu, obnovu i očuvanje kulturne baštine:

· operativni plan projekta

· dokaz o vlasništvu

· e-izvadak, ne stariji od 6 mjeseci, s podatcima o katastarskoj općini, katastarskoj čestici te zemljišnoknjižni uložak kojim se dokazuje vlasništvo na nekretnini za koju se podnosi prijava na temelju Poziva

· suglasnost vlasnika
· preslika odluke o imenovanju za privremenog skrbnika kulturnog dobra, kojeg je imenovalo nadležno tijelo.

II. Prilikom potpisivanja ugovora, prijavitelji za prihvaćene programe/projekte moraju dostaviti sljedeće dokumente:

· Potvrda o nepostojanju duga prema Državi 

· Izjava o nepostojanju dvostrukog financiranja

· Bjanko zadužnica koja jamči za iznos odobrenih sredstava – prema Uputama
· Dokaz da se ne vodi kazneni postupak protiv osobe ovlaštene za zastupanje i voditelja programa, ne stariji od 6 mjeseci 

· Za programsko područje Zaštite, obnove i očuvanja kulturne baštine, uz prethodno navedenu dokumentaciju mora biti dostavljena:

· punomoć svih suvlasnika ili vlasnika kulturnog dobra čiji je potpis na punomoći ovjeren od javnog bilježnika
· dokaz o stručnoj osposobljenosti izvođača za obavljanje poslova zaštite i očuvanja kulturnih dobara, dokaz o posjedovanju radnog iskustva u radu na takvim poslovima

· dopuštenje za obavljanje poslova na zaštiti i očuvanju kulturnih dobara izdano od nadležnog tijela.

Članak 3.
Ova Odluka stupa na snagu danom donošenja.
KLASA: 

URBROJ: 

Zadar, ___ 2026. godine

GRADONAČELNIK
Šime Erlić
